Samtidig som ordningen med fritt behandlingsvalg innad i Norge trappes ned, er det fremdeles fritt behandlingsvalg for norske borgere innenfor hele EØS-området (EU og Island, Liechtenstein og Norge). Dette følger av EØS-avtalen, og ble tatt inn i norsk lov i 2015 som Pasientrettighetsdirektivet. Norske pasienter som ønsker behandling i andre land i EØS-området har rett til refusjon i etterkant av dette, så lenge det tilsvarer hva pasientene ville fått i Norge. Årlig er det (pr. 2022) rundt 6000 slike saker, hvor Helfo refunderer kostnadene, de fleste fra behandling i Spania.